Държавен вестник, бр. 96, 2009 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  96
Чл. 552. (1) На открита площадка се допуска 
складиране на до четири групи варели с ГТ, 
като размерите на всяка група са 25 × 15 m, а 
разстоянието между групите – най-малко 5 m. 
Между всеки два реда в групата се предвиждат 
проходи с широчина най-малко 1 m. Варелите 
се складират по височина до два реда.
(2) Разстоянието между групите от варели 
на две съседни площадки е най-малко 15 m.
(3) Разстоянията от площадките за съхра-
няване на ЛЗТ и ГТ във варели и бидони до 
сградите и съоръженията на територията на 
предприятията и складовете се определят по 
табл. 53, 54 и 55.
(4) Разрешава се складиране на варели за 
ЛЗТ само под негорими навеси на групи в 
един ред.
Чл. 553. Железопътните и авторампите за 
товарене и разтоварване на ЛЗТ и ГТ във варе-
ли, бидони и други се изпълняват от продукти 
с клас по реакция на огън не по-нисък от А2.
Чл. 554. (1) Серовъглеродът се съхранява 
под водна възглавница в резервоари, разпо-
ложени в хранилища, разделени на секции с 
негорими стени с огнеустойчивост най-малко 
REI (EI) 90 min.
(2) Хранилищата за съхраняване на серо-
въглерод се проектират с не повече от десет 
секции, всяка от които с вместимост до 100 m3. 
Разстоянието между отделните хранилища е 
най-малко 20 m.
(3) Допуска се увеличаване до 150 m3 на 
вместимостта на секциите на резервоарите за 
серовъглерод, при условие че са разположени 
под слой вода (във воден басейн).
Раздел ХVІ
Железопътни наливно-изливни устройства 
(естакади) от подклас на функционална по-
жарна опасност Ф5.2
Чл. 555. (1) Железопътните наливно-изливни 
устройства се предвиждат на прав участък от 
линиите и се проектират от продукти от клас 
по реакция на огън не по-нисък от А2.
(2) Наливно-изливните устройства са:
1. едностранни – когато наливно-изливните 
хидранти са разположени от едната страна на 
железопътната линия и обслужват само нея;
2. двустранни – когато наливно-изливните 
хидранти са разположени между две железопът-
ни линии и могат да обслужват едновременно 
и двете линии;
3. напречни – когато наливно-изливните 
хидранти са разположени над обслужваните 
от тях железопътни линии.
(3) Дължината на едностранните и двустран-
ните наливно-изливни устройства се определя 
в зависимост от броя на операциите, които 
ще се изпълняват от тях, но тя не може да е 
повече от 250 m.
(4) За дължина на напречните естакади, при 
които на една линия се обработва само една 
цистерна, се приема разстояние 30 m вляво и 
вдясно по коловоза, мерено от наливно-излив-
ните хидранти. Останалата част от коловоза, по 
която се подават и изтеглят празните и пълните 
цистерни, се приема като гаражен коловоз.
Чл. 556. (1) Разстоянието между най-близките 
хидранти и цистерни на съседни железопътни 
наливно-изливни устройства, разположени на 
една линия, е най-малко 10 m, а между хидран-
тите и осите на железопътни линии на съседни 
железопътни наливно-изливни устройства, раз-
положени на успоредни коловози – най-малко 
15 m.
(2) Изискването по ал. 1 не се отнася за 
коловозите на двустранното железопътно на-
ливно-изливно устройство и за напречните 
естакади с не повече от шест коловоза, разсто-
янието между които се определя в зависимост 
от размера на конструкцията на естакадата и 
габарита на железопътния състав.
Чл. 557. (1) За всяко наливно-изливно устрой-
ство се предвижда изход в обходна (обиколна) 
железопътна линия. Разстоянието между осите 
на железопътната линия с наливно-изливните 
устройства и най-близката обходна линия е 
най-малко 20 m.
(2) Разрешава се проектиране на задънени 
наливно-изливни железопътни линии, при 
условие че няма възможност за проектиране 
на обходна (обиколна) железопътна линия. В 
този случай дължината на наливно-изливните 
железопътни линии се увеличава с 20 m за 
разделяне на железопътния състав при пожар.
(3) За железопътни наливно-изливни устрой-
ства, на които едновременно се обработват 
или чакат за обработка до две цистерни, се 
разрешава проектиране на задънени наливно-
изливни железопътни линии, без да е необходимо 
увеличаване на дължината по ал. 2.
Чл. 558. Разстоянието от най-близкия хид-
рант и оста на железопътна линия за налив-
но-изливни устройства до съседните сгради, 
съоръжения и пътища се определя при спазване 
изискванията на подраздели „Складове за ЛЗТ 
и ГТ от I категория“ и „Складове за ЛЗТ и ГТ 
от II категория“.
Чл. 559. (1) Наливно-изливните устройства 
се изпълняват закрити (като система от тръбо-
проводи) или открити (като наливни жлебове 
или улеи, покрити с плочи) от продукти от 
клас по реакция на огън не по-нисък от А2.
(2) Открити наливно-изливни устройства 
се предвиждат само за работа с ГТ с пламна 
температура над 120 °С.
Чл. 560. На тръбопроводите, които служат 
за наливане и изливане на течности, се пред-
виждат аварийни шибъри на разстояние от 15 
до 50 m от наливно-изливните устройства.